ועדת הכנסת, כנסת 20, פרוטוקול מספר 290, 2017-11-06 11:00

יואב קיש: אנחנו פותחים את הדיון.

יואב קיש: סעיף א' בסדר-היוםאני דוחה.

יואב קיש: נודיע מתי נדון בו מחדש.

יואב קיש: יושב אתנו חשב הכנסת, שלום גם לך.

חיים אבידור: שלום וברכה.

יואב קיש: אנחנו נדון בהמלצות הוועדה הציבורית לקביעת שכר ותשלומים אחרים לחברי הכנסת בנושא:

יואב קיש: גילום מס בשל שדרוג רכב לצורכי מיגון.

יואב קיש: בבקשה, החשב.

יואב קיש: תציג לנו את העניין.

חיים אבידור: התקבלה בוועדת הכספים החלטה שרכבים ממוגנים שנוסעים בהם נושאי משרה, צריך להתאים את שווי השימוש שלהם כך ששווי השימוש יחול רק עבור הרכב הרגיל, הסטנדרטי, שבו נוסעים נושאי משרה מקבילים.

חיים אבידור: בנושא הזה יש שני פרמטרים: יש פרמטרים על הרכב המשודרג ויש פרמטר שנובע מרכיב הביטחון.

חיים אבידור: לכל אחד יש מחיר מסוים שמייקר את הרכב.

חיים אבידור: מס הכנסה אמר שעבור הרכיב שבא לשקף את נושא הביטחון שזו העלות של שריון הרכב, בגינו הנוסע ברכב לא צריך לשלם מס ולמעשה אין צורך לחייב בשווי שימוש על הדבר הזה.

חיים אבידור: אבל שדרוג הרכב נעשה היות שלא כל רכב ורכב אפשר לשריין, ואז למעשה נושא המשרה נוסע ברכב שהוא לכאורה משודרג אבל לא לצרכים שלו, אלא בגלל שדרישות הרכב דורשות לנסוע ברכב יותר יקר ויותר משודרג.

חיים אבידור: ביקשו בנושא הזה שמס הכנסה יפטור את תשלום המס על הרכיב הזה.

חיים אבידור: בדיון שהיה בוועדת הכספים מס הכנסה לא הביע נכונות לנושא הזה, ואז קיבלו החלטה זמנית שהנושא הזה יגולם.

חיים אבידור: אבל היתה התנגדות לגילום הזה כי למעשה מטילים על נושא המשרה מעין הכנסה נוספת שהוא לא מבקש אותה או לא צריך אותה.

יואב קיש: מה הפתרון?

חיים אבידור: אמרו למס הכנסה שעד סוף השנה הם צריכים לבוא עם פתרון לרכב הזה.

חיים אבידור: ולמעשה עשו הוראת שעה עד סוף השנה שניתן לגלם לנושא המשרה את הרכיב הזה של שדרוג הרכב.

חיים אבידור: על מנת להטיל את המצב ליושב-ראש הכנסת עם נושאי המשרה בממשלה, באה ועדה ציבורית והמליצה לוועדת הכנסת שבשלב זה עד סוף השנה נפעל באותה דרך, קרי, נגלם עליהם את השדרוג ומעל השדרוג זה יהיה פטור ממס.

יואב קיש: אני רוצה להגיד שני דברים.

יואב קיש: ראשית, מדובר בהמלצה שהגיעה מהוועדה הציבורית לוועדת הכנסת.

יואב קיש: שנית, מדובר בהמלצה זהה להמלצת ועדת הכספים שמטפלת בנושאי המשרה.

יואב קיש: ולכן אני לא רואה סיבה שלא לאשר את זה.

יואב קיש: תקראי בבקשה ואז נצביע.

<ארבל אסטרחן: מדובר בהוראת שעה שתחול מ-1 בינואר 2017 עד 31 בדצמבר 2017, ובתקופה הזאת יתווסף סעיף להחלטת שכר חברי הכנסת, שיאמר כך: ולעניין זה "הכנסה הנובעת משדרוג רכב" – זה חלק ההכנסה ששווה להפרש החיובי שבין אלה: כלומר, יושב-ראש הכנסת וראש האופוזיציה ירשמו שווי שימוש כמו יתר חברי הכנסת.

<ארבל אסטרחן: הם ישלמו מיסוי כמו יתר חברי הכנסת, למרות שבפועל עומד לרשותם רכב משודרג יותר שניתן להם לצורכי המיגון.

יואב קיש: בצדק.

יואב קיש: תודה רבה לארבל היועצת המשפטית.

יואב קיש: הגיעו לפה חבר הכנסת יואב בן צור, חבר הכנסת יואל חסון וחבר הכנסת רועי פולקמן.

יואב קיש: אנחנו מצביעים עכשיו על אישור המלצות הוועדה הציבורית בנושא:

יואב קיש: גילום מס בשל שדרוג רכב לצורכי מיגון, כפי שהוקרא והוסבר על-ידי החשב והיועצת המשפטית של הוועדה.

יואב קיש: מי בעד, שירים את ידו.

יואב בן צור: זה יהיה רטרואקטיבית?

<ארבל אסטרחן: כן, מינואר 2017.

יואב קיש: מי נגד?

יואב קיש: מי נמנע?

יואב קיש: בעד – פה אחד

יואב קיש: נמנעים – אין

יואב קיש: ההצעה התקבלה.

יואב קיש: תודה.

יואב קיש: <הקמת ועדה משותפת לוועדת החוקה, חוק ומשפט ולוועדת הכספים לפי סעיף 113(ג) לפקודת המיסים (גבייה) (קביעת הוצאות מרביות)>

יואב קיש: אנחנו עוברים לנושא הבא על סדר היום, וזה הקמת ועדה משותפת לוועדת החוקה, חוק ומשפט ולוועדת הכספים לפי סעיף 113(ג) לפקודת המיסים (גבייה) (קביעת הוצאות מרביות).

יואב קיש: הוועדה תהיה בת שישה חברים, שלושה מכל ועדה, לפי ההרכב הבא: מטעם ועדת החוקה, חוק ומשפט – חבר הכנסת ניסן סלומינסקי, שיכהן כיושב-ראש הוועדה, חבר הכנסת אורי מקלב, חברת הכנסת רויטל סוויד.

יואב קיש: מטעם ועדת הכספים – חבר הכנסת יצחק וקנין, מיקי מכלוף זוהר ומיקי רוזנטל.

רועי פולקמן: ועדה למה?

יואב קיש: זו ועדה משותפת לוועדת החוקה, חוק ומשפט ולוועדת הכספים לפקודת המיסים, לצורך אישור תקנות.

יואב קיש: מישהו רוצה להתייחס?

<קריאה: אני רוצה להבין את הסעיף, שמישהו יסביר אותו.

יואל חסון: אפשר להבין מה אתם עושים פה?

יואב קיש: כן.

יואב קיש: בבקשה, ארבל.

יואב קיש: תסבירי.

<ארבל אסטרחן: אני לא יודעת מה התקנות שרוצים להביא לוועדה, אבל יש הוראה בפקודת המסים (גבייה) שאומרת שלשר האוצר יש כמה עניינים שבהם הוא יכול להתקין תקנות, אחד מהם זה האגרות והמשימות בעד כל פעולה שעל-פי פקודה זו, לרבות בדבר הוצאות סבירות שבהן ניתן לחייב סרבן בשל אמצעי אכיפה שננקטו לפי פקודה זו וקביעת סכומים מרבים להוצאות כאמור.

<ארבל אסטרחן: ואז כתוב: תקנות לפי סעיף זה טעונות אישור ועדה משותפת של ועדת החוקה וועדת הכספים.

<קריאה: אם לא, אז אי-אפשר להעביר תקנות?

<ארבל אסטרחן: רק בעניינים האלה, לפי פקודת המיסים (גבייה).

יואב קיש: חברים, מישהו רוצה להתייחס התייחסות עניינית לנושא הוועדה?

יואל חסון: באופן יוצא דופן נתמוך בהצעה.

יואל חסון: ..

יואב קיש: פולקמן?

רועי פולקמן: אין לי מה להגיד.

יואב קיש: בן צור.

יואב בן צור: אין.

יואב קיש: אני מעלה להצבעה את ההחלטה על הקמת ועדה משותפת, כפי שקראתי.

יואב קיש: מי בעד, שירים את ידו.

יואב קיש: בעד – פה אחד

יואב קיש: פה אחד.

יואב קיש: ההחלטה התקבלה.

יואב קיש: זה יעלה במליאה.

יואב קיש: הישיבה נעולה.

יואב קיש: תודה רבה.